

ที่ มท ๐๘21.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐300

กุมภาพันธ์ 2568

เรื่อง ขอความอนุเคราะห์เผยแพร่วีดิทัศน์ เรื่อง การพัฒนาองค์ความรู้เกี่ยวข้องกับวัสดุกันเสียงเพื่อการป้องกัน และลดเสียงจากสถานบันเทิง

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมควบคุมมลพิษ ที่ ทส 0306/1461

ลงวันที่ 16 มกราคม 2568 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งกรมควบคุมมลพิษว่า ได้จัดทำวีดิทัศน์   
เรื่อง การพัฒนาองค์ความรู้เกี่ยวข้องกับวัสดุกันเสียงเพื่อการป้องกันและลดเสียงจากสถานบันเทิง   
โดยมีเนื้อหาที่สำคัญ อาทิ สาเหตุที่อาคารของสถานบันเทิงไม่สามารถป้องกันเสียงได้ การแก้ไขปรับปรุง  
การเลือกวัสดุและการติดตั้งเพื่อลดเสียง และกรณีศึกษาการสร้างแก้ไขปรับปรุงสถานบันเทิงเพื่อป้องกัน  
ลดเสียง เป็นต้น การจัดทำวีดิทัศน์ดังกล่าวสืบเนื่องจากในปีงบประมาณ 2567 ปัญหามลพิษทางเสียง  
และความสั่นสะเทือนมีการร้องเรียนจำนวน 5,657 เรื่อง เป็นลำดับที่หนึ่งของเรื่องร้องเรียนทั้งหมด   
ตามรายงานสรุปผลการดำเนินการเรื่องร้องทุกข์ของศูนย์รับเรื่องราวร้องทุกข์ของรัฐบาลของสำนักงาน  
ปลัดสำนักนายกรัฐมนตรี โดยมีสาเหตุส่วนหนึ่งมาจากการประกอบกิจการร้านอาหารและสถานบันเทิง   
กรมควบคุมมลพิษพิจารณาเห็นว่าวีดิทัศน์ เรื่อง การพัฒนาองค์ความรู้เกี่ยวข้องกับวัสดุกันเสียงเพื่อการป้องกันและลดเสียงจากสถานบันเทิง สามารถเสริมสร้างความรู้ ความเข้าใจแก่บุคลากรของหน่วยงานที่เกี่ยวข้อง  
ที่ได้รับเรื่องร้องเรียนจากสถานบันเทิง ให้วิเคราะห์สาเหตุของปัญหามลพิษทางเสียงที่เกิดจากการใช้และติดตั้งวัสดุกันเสียงในแต่ละกรณีในเบื้องต้นได้ รวมทั้งจะเป็นประโยชน์กับผู้ประกอบการและผู้สนใจทั่วไป  
ในการพิจารณาใช้ติดตั้งวัสดุกันเสียงในสถานบันเทิงได้อย่างถูกต้องและมีประสิทธิภาพ เพื่อป้องกัน  
และลดปัญหาการร้องเรียนรบกวนจากชุมชนโดยรอบ ในการนี้ กรมควบคุมมลพิษ จึงขอความอนุเคราะห์   
กรมส่งเสริมการปกครองท้องถิ่นเผยแพร่วีดิทัศน์ดังกล่าวไปยังองค์กรปกครองส่วนท้องถิ่น โดยสามารถรับชมผ่านช่างทางยูทูปกรมควบคุมมลพิษ ใช้คำค้น “กรมควบคุมมลพิษ เสียงสถานบันเทิง”

กรมส่งเสริมการปกครองท้องถิ่นจึงขอความร่วมมือจังหวัดแจ้งให้องค์กรปกครองส่วนท้องถิ่นเผยแพร่วีดิทัศน์ดังกล่าว ให้กับผู้ประกอบการและผู้สนใจทั่วไปในการพิจารณาใช้ติดตั้งวัสดุกันเสียง  
ในสถานบันเทิงได้อย่างถูกต้องและมีประสิทธิภาพ เพื่อป้องกันและลดปัญหาการร้องเรียนรบกวนจากชุมชนโดยรอบรายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th

ร.อสถ. .........................................

ผอ.กสส. .......................................

ผอ.กง.ทช. .................................

หน.กง.ทช. .................................

จนท. ............................................